4. üksik eriotstarbeline brigaad

**4. üksik eriotstarbeline brigaad** (vene keeles *4-я отдельная бригада специального назначения ГРУ ГШ (4 ОБрСпН), 4 ОБрСпН ГРУ ГШ МО*, 4obrSpN) oli NSV Liidu Nõukogude armee Luure Peavalitsuse väeüksus. 

NSV Liidu Relvajõudude Kindralstaabi Luure Peavalitsusele alluv 4. üksik eriotstarbeline brigaad  (*в/ч 77034*), s/o 77034,) moodustati 1962. aastal Riias. Brigaadi üksused asusid, Eesti NSV-s Viljandis ja Läti NSV-s Riias. Brigaad oli komplekteeritud  enamjaolt ajateenijatega.

Brigaadi ülesandeks oli strateegiline kaugluure ja erioperatsioonide (sh diversiooniaktide) korraldamine sügaval vastase tagalas. 4. eriotstarbelise brigaadi sidepataljon Viljandis tegeles ka  raadio- ja raadiotehnilise luurega.

Brigaadi koosseisus olid kolm luurepataljoni (3. pataljon asus Riias), erisidepataljon, mineerimisrood, erirelvarühm, autorood, materiaaltagamisrood.  Pataljonis ca 150 meest. Brigaadile allus ka Riias asuv 330. üksik spetsnazi rood. GRU Spetsnazi brigaadi kaadriväeosa pataljoni kuulusid: salga juhtkond (6), kolm eriotstarbelist roodu (igas roodus 42), eriraadioside rood (32 meest), kokku salgas 164 meest. 

Brigaadi staap, kasarmud, meditsiinipunkt, raamatukogu, autopark, õppeklassid ja laod asusid Viljandi kesklinnas Posti ja Jakobsoni tänava piirkonnas. Brigaadi staabist Viljandi bussijaama poole oli kasarmulinnak kahekorruselise kasarmuga, õppehoone, autopark, laod jms.  Jakobsoni tn äärse hoonetiiva II korrusel asus  NSV Liidu RJK Kolmanda Valitsuse Eriosakond.

Riia maanteel  Männimäel asusid spetsnazi laod ja linnast välja jäid abimajand,  Viljandi-Põltsamaa tee ääres ja treeningbaas-polügoon Väluste-Riumas. Väljaõppepolgu keskus (*1071-й учебный полк специального назначения (в/ч 51064)*) asus Petseris, polügoon asus Petserist põhja pool üle Piusa jõe Eestis Koidula ja Rääptsova vahel. Pihkva obl Promežitsa rajoonis asus Leningradi sõjaväeringkonna 2. üksik eriotstarbeline brigaad (sõjaväeosa 64044). Eriotstarbeliste luure- ja diversiooniüksuste ohvitsere koolitati Rjazani kõrgema õhudessantvägede kooli ja Frunze nimelise Sõjaväeakadeemia luureteaduskonnas.

Tartu lähedal asunud Raadi sõjaväelennuväljal baseerunud 196. kaardiväe Minski transpordilennuväepolgu üheks lahinguülesandeks oli ka Viljandis asunud 4. üksiku eriotstarbelise brigaadi inim- ja varustusdessandi tagamine, transpordilennuväepol kasutas varulennuväljana Võhma lennuvälja.

Viljandi eriotstarbeline brigaadis teenisid (1970–1972) Olev Annus,  (1985–1987) Ahti Orle

Brigaad saadeti laiali 1. oktoobril 1992.aastal

## Brigaadi komandörid
*polkovnik Aleksandr Sergejevitš Žižin (*Жижин Александр Сергеевич*) 1962–1968;
*polkovnik Nikolai Mihhailovitš Jatsenko (*Ятченко Николай Михайлович*) 1968–1971; 
*polkovnik Nikolai Vassiljevitš Borjakov (*Боряков Николай Васильевич*) 1971–1975;
*polkovnik Vladilen Nikolajevitš Tjuhhov (*Тюхов Владилен Николаевич*) 1975–1984;
*polkovnik Aleksandr Jurjevitš Zavjalov (*Завьялов Александр Юрьевич*) 1984–1987;
*polkovnik  Pavel Aleksejevitš Davidjuk (*Давидюк Павел Алексеевич*) 1987–1992.
## Vaata ka
*NSV Liidu õhudessantvägede 1185. dessantründepataljon Võru lähedal Nursis ja Nursipalu harjutusväli

## Viited

## Välislingid
*Uus ülemkaak püüab riskipoisse võrku, Postimees, 1. aprill 2004
*Margus Haav, Viljandis valmistati ette eliitsõdureid Lääne-Euroopa strateegiliste objektide hävitamiseks, Sakala Postimees, 11. veebruar 2023
*Kadri Paas, Mis seob Viljandit, riigireetur Aleksei Dressenit ja Briti raskepommitajaid?, Postimees, 3. veebruar 2024